ועדת הכלכלה, כנסת 16, פרוטוקול מספר 565, 2005-12-19 09:30

אמנון כהן: שלום לכולם, אני פותח את הדיון של ועדת הכלכלה.

אמנון כהן: הנושא הוא: תקנות רשות הדואר (תשלומים בעד שירותי הרשות לפי סעיף 37(א) לחוק) (הוראת שעה) (תיקון), התשס"ו-2005.

אמנון כהן: שוב הוראת שעה – משנת 2003 כל הזמן הוראת שעה, וזה לא מסתיים.

אמנון כהן: אבקש שתסבירו לנו מדוע יש צורך בהוראת שעה פעם נוספת.

אמנון כהן: בפעם האחרונה הבטחתם שזו הפעם האחרונה, ואישרתי אותה לחצי שנה.

ברוריה מנדלסון: שר התקשורת, ראש הממשלה ושר האוצר, חתמו לפני כשבוע, ב-7 בדצמבר, על צו, הקובע שפרק ד' לחוק המדיניות הכלכלית לשנת הכספים 2004 ייכנס לתוקף ב-1 במרץ.

ברוריה מנדלסון: פרק ד' למעשה מקים את חברת הדואר, ורשות הדואר תהפוך לחברה.

ברוריה מנדלסון: ב-1 במרץ אנחנו נבוא עם תעריפים חדשים, המתחייבים מהפיכת רשות הדואר לחברה.

אמנון כהן: לאן תבואו?

ברוריה מנדלסון: זה מחולק.

ברוריה מנדלסון: אנחנו נפעל לפי החוק.

ברוריה מנדלסון: חלק מהתקנות טעונות אישור הוועדה - - -

אתי בנדלר: עו"ד מנדלסון, אבקש שתרחיבי מעט את דברייך בקשר לתקנות המתחייבות החל ב-1 במרץ, ואיך החלוקה – מה יובא, ולאן.

אתי בנדלר: ב-1 במרץ צריכים להכנס לתוקף תעריפים חדשים, שגם אותם צריך לאשר.

אמנון כהן: עכשיו אני לא מאשר - - - למה הכוונה ב-22 מיליוני ש"ח?

ברוריה מנדלסון: אם הוועדה לא תאשר את התקנות הנוכחיות, אנחנו נחזור אחורנית לתקנות של שנת 2002, והמשמעות היא ירידה בתעריפים והפסד לרשות של כ-22 מיליוני ש"ח בשנה.

דוד טל: עבור מה התשלומים הללו?

ברוריה מנדלסון: שירותי הדואר.

דוד טל: כל שירותי הדואר, או שירות מסוים בדואר?

פרלי שר: שמנויים בתוספת.

אתי בנדלר: כל הבסיסיים.

ברוריה מנדלסון: רשימת השירותים מופיעה כאן.

ברוריה מנדלסון: חלק מהשירותים לא טעונים את אישור הוועדה, וחלק מהשירותים כן טעונים.

ברוריה מנדלסון: השירותים הכספיים – מה שהיום הוא בנק הדואר – טעונים את אישור הוועדה, והשאר לא, אלא את אישור שני השרים.

אמנון כהן: כלומר, בכל מקרה תצטרכו לבוא ולקבל אחר כך על העלאות או על עדכונים חדשים?

ברוריה מנדלסון: כן.

אתי בנדלר: לא, אבקש שתבהירי שוב את דברייך.

ברוריה מנדלסון: לבקשתה של היועצת המשפטית, אני מבהירה: השירותים הרגילים, במרכאות, של הדואר לא טעונים אישור הוועדה.

ברוריה מנדלסון: תעריפי השירותים הכספיים כן יצטרכו את אישור הוועדה.

אתי בנדלר: השירותים הכספיים שבוצעו עד כה על ידי בנק הדואר הם השירותים שיהיו טעונים את אישור הוועדה.

ברוריה מנדלסון: כן, התעריפים שלהם.

אמנון כהן: אם כן, אתם מבקשים הארכה לחודשיים נוספים – ינואר ופברואר – ובחודש מרץ ייכנס צו חדש.

אמנון כהן: הדואר כבר יהיה רשות?

ברוריה מנדלסון: היא תהפוך לחברה בע"מ.

ברוריה מנדלסון: היום היא רשות סטוטורית.

ברוריה מנדלסון: התקנות האלה תתבטלנה - - -

קריאה: יש כבר מנכ"ל לחברה?

אמנון כהן: אדוני היושב ראש, נשאלה כאן שאלה טובה – האם יש כבר מנכ"ל לחברה, ועדיין אין.

אמנון כהן: יש מנכ"ל.

דוד טל: מי המנכ"ל?

לאה ורון: המנכ"ל של הרשות.

דוד טל: האם הוא הופך אוטומטית למנכ"ל החברה?

פרלי שר: לא אוטומטית - - -

אמנון כהן: אבל הבנתי שלפני הבחירות לא ממנים אף אחד.

פרלי שר: זה לא אותו דירקטריון.

פרלי שר: קודם היתה מועצת רשות הדואר, ועכשיו זה יהיה דירקטריון חברת הדואר - - -

קריאה: אז יכול להיות שייבחר מנכ"ל אחר לגמרי.

פרלי שר: יכול להיות.

פרלי שר: למיטב ידיעתי, זה אותו מנכ"ל.

אמנון כהן: מה קורה עם הוועדה הציבורית, שהחלה לפעול בנובמבר 2004?

פרלי שר: אבקש שאבי מאגף הכלכלה יסביר את הדברים.

אמנון כהן: אבקש לקבל הסבר לגבי הוועדה – מיהם החברים, מהם היעדים, מה הם אמורים לגבש ולהביא אלינו.

אבי אזוז: שמי אבי אזוז, אגף הכלכלה במשרד התקשורת.

אבי אזוז: אני מזכיר הוועדה.

אבי אזוז: הוועדה אכן התחילה להתכנס בנובמבר 2004.

אבי אזוז: היא יושבת על המדוכה קצת יותר משנה.

אבי אזוז: תפקידה הוא להמליץ לשרים על מבנה ועל מערך תעריפים חדש לחברת הדואר או לרשות הדואר – זה בלתי תלוי ברשות או בחברה.

אבי אזוז: מערך תעריפים כזה שיאפשר לחברה גם להתחרות וגם ואיתנות פיננסית.

אבי אזוז: ג

אמנון כהן: איפה זה עומד?

אמנון כהן: הגישו טיוטה?

אבי אזוז: אנחנו נמצאים כרגע בשלב הסופי של הישיבות.

אבי אזוז: כבר יש מספרים שרצים--

אמנון כהן: כי בחודש מרץ כבר תקום הרשות החדשה.

אבי אזוז: כוונתנו היא שהחברה תקום לאחר שהוועדה כבר הגישה את המלצותיה.

אבי אזוז: אנחנו מקווים שב-1 במרץ החברה תקום לאחר שהוועדה כבר נתנה לה תעריפים חדשים.

אמנון כהן: התעריפים החדשים אמורים להגיע אלינו קודם?

ברוריה מנדלסון: השירותים הכספיים אמורים להגיע לוועדה - - -

לאה ורון: השאלה היא מתי תוכל ועדת הכלכלה לקבל את הדוח של הוועדה, שאתה הוא המזכיר שלה, כך שחברי הכנסת יוכלו לעיין בדוח.

לאה ורון: כמובן, בטרם תעבירו את הבקשה לאישור צווים חדשים או תקנות חדשות.

אבי אזוז: כוונתנו לצאת עם מספרים כבר בשבועות הקרובים.

אמנון כהן: מהו ההליך לאחר שהוועדה מגבשת את המלצותיה?

אבי אזוז: היא מגישה את ההמלצות לשני השרים, והם צריכים לקבל או שלא לקבל.

אבי אזוז: אנחנו מקווים שהם יקבלו את ההמלצות.

אמנון כהן: איפה נכנסת לכאן ועדת הכלכלה?

אמנון כהן: גם אנחנו רוצים להתעדכן ולדעת – אולי יש לנו הערות להעיר.

ברוריה מנדלסון: לפי החוק, לא נדרש אישורה של ועדת הכלכלה לתעריפים ולשירותי הדואר הרגילים לאחר שהחברה תקום.

ברוריה מנדלסון: בכל הקשור לשירותים הכספיים – שירותי בנק הדואר היום – שם יש צורך באישור הוועדה, ושם בוודאי יובאו לפניה כל המלצות הוועדה.

אמנון כהן: אבקש שההמלצות המועברות לשרים הרלבנטיים יועברו במקביל לעיונה של הוועדה.

דוד טל: אבל אני מבקש שלא יווצר מצב שבו נקבל את זה באותו יום שבו - - - ואז נגיד שאנחנו לא ערוכים, לא מוכנים ולא מאשרים.

ברוריה מנדלסון: תקנות רשות הדואר (תשלומים בעד שירותי הרשות לפי סעיף 37(א) לחוק) (הוראת שעה) (תיקון), התשס"ו-2005

ברוריה מנדלסון: תקנות רשות הדואר (תשלומים בעד שירותי הרשות לפי סעיף 37(א) לחוק) (הוראת שעה) (תיקון), התשס"ו-2005 תקנה 1 – תיקון תקנה 1 בתקנה 1 לתקנות רשות הדואר (תשלומים בעד שירותי הרשות לפי סעיף 37(א) לחוק) (הוראת שעה), התשס"ג-2003, במקום "ועד יום ל' בכסלו התשס"ו (31 בדצמבר 2005), יבוא: "ועד יום ל' בשבט התשס"ו (28 בפברואר 2006)".

ברוריה מנדלסון: "

אתי בנדלר: אם אינני טועה, אם לא תפרסמו תעריפים חדשים החל ב-1 במרץ, התעריפים האלה ימשיכו אוטומטית.

ברוריה מנדלסון: התחבטנו בשאלה הזאת.

ברוריה מנדלסון: התלבטנו כיוון שיש לנו כאן הסדר.

ברוריה מנדלסון: ברגע שבו התקנות האלה בטלות, חלות תקנות 2002.

ברוריה מנדלסון: לכן התלבטנו בכך ולא היינו בטוחים.

ברוריה מנדלסון: לכן פנינו בכל זאת לוועדה.

אמנון כהן: אני מעמיד להצבעה את אישור התקנות.

אמנון כהן: אני מעמיד להצבעה את אישור התקנות.

אמנון כהן: בעד אישור התקנות – פה אחד התקנות אושרו

אמנון כהן: אושר פה אחד.

אמנון כהן: בהצלחה, ותודה לכולכם.

אמנון כהן: הישיבה נעולה.